# Gopāla-guru-gosvāmi-prabhor aṣṭakam

(written by Mahanta Bihari Das’s disciple Dina Bandhu Das).

śrīman-murāri-tanayaṁ vinayād amandaṁ

vande sadaiva makara-dhvaja-paṇḍitākhyam |

śrī-gauracandra-kṛpayārpita-gauravaṁ śrī-

gopāla-pūrva-gurur ity abhidhāṁ dadhe yaḥ ||1||

vande tam eva tilakaṁ kila kalpayitvā

gaura-prabhur hari-padākṛti yasya bhāle |

svīyāsane samupaveśya jagat-trayasya

vismāpikām api vikāśayati sma śaktim ||2||

śikṣā-guruṁ sva-kṛpayā sa śacī-tanūjo

yaṁ kāraṇaṁ kim api vīkṣya cakāra dhīram |

siddhākhyāyāpy abhidadhe svayam eva mañju-

medheti taṁ guru-varaṁ śaraṇaṁ bhajāmi ||3||

śrī-rādhayā vraja-vidhor api yaś ca tuṅga-

vidyānugo’py anudinaṁ bhajaneṣv ananyaḥ |

nityaṁ sakhī-gaṇa-yuto ramate vraje śrī-

gopālam eva kalaye śaraṇaṁ guruṁ tam ||4||

gosvāminaḥ ṣaḍ-uditā adhikāś caturbhiḥ

ṣaṣṭhir mahānta iha gaura-harer nideśāt |

gopālakā atiśayāt kila yaḥ śaśaṁsuḥ

niḥśaṁśayā gurutayā tam ahaṁ praṇaumi ||5||

yat-prema-dhanya-hṛdayaḥ sa dayā-samudraḥ

prollāsya sāndra-guṇatāṁ prabhu-gauracandraḥ |

jīvān atīva-vinayena samuddadhāra

vande gurūttamam ahaṁ tam imaṁ mahāntam ||6||

yas tādṛśo’pi bhagavad-guṇa-karma-nāmnāṁ

saṅkīrtana-śravaṇa-saṁsmaraṇādi-bhaktyā |

āpāmaraṁ jagad idaṁ svayam uddadhāra

gopāla-pūrva-gurum etam ahaṁ nato’smi ||7||

caitanya-candra-kṛpayā ciram eva rādhā-

kāntāṅghri-padma-yugayoḥ paricaryayoccaiḥ |

tad-bhāva-bhāvita-matir na tanū bubodha

gopāla-pūrva-gurum enam ahaṁ nato’smi ||8||